F-117 Nighthawk

**F-117 Nighthawk** adalah sebuah pesawat halimunan serangan darat yang pernah dioperasikan oleh Tentera Udara Amerika Syarikat. Pesawat yang direka dan dibina oleh firma Lockheed ini telah membuat penerbangan sulung pada 1981, dan mencapai status Keupayaan Operasi Awal pada Oktober 1983. F-117A telah diiktiraf dan didedahkan kepada dunia pada November 1988.  

Sebagai produk Skunk Works dan pembangunan berdasarkan prototaip Have Blue, pesawat ini menjadi pesawat operasi pertama yang direkabentuk berdasarkan teknologi halimunan. Pesawat F-117A telah mendapat perhatian yang meluas semasa Perang Teluk pada tahun 1991.

Pihak Tentera Udara A.S telah menghentikan penggunaan pesawat F-117 pada 22 April 2008, disebabkan oleh kemungkinan perolehan dan aturgerak pesawat-pesawat F-22 Raptor dan F-35 Lightning II yang lebih cekap.

## Rekabentuk

Mempunyai saiz menyamai pesawat F-15C Eagle, pesawat satu tempat duduk F-117A dijanakuasa oleh 2 enjin turbofan tanpa-lepas-bakar General Electric F404, dan memiliki sistem kawalan penerbangan fly-by-wire. Pesawat ini juga berupaya untuk melakukan pengisian minyak di udara. Bagi mengurangkan kos pembangunan, sistem avionik, sistem fly-by-wire, dan komponen-komponen lain berasal daripada F-16 Fighting Falcon, F/A-18 Hornet dan F-15E Strike Eagle. Pada asalnya komponen-komponen ini ditafsirkan sebagai alat ganti bagi pesawat-pesawat tersebut untuk menjaga kerahsiaan projek F-117.

Antara ciri-ciri bagi sebuah pesawat halimunan adalah kuasa tujahan enjin lebih rendah, disebabkan pengecilan ruang masuk dan keluar, kadar aspek sayap yang sangat rendah, dan sudut landai yang tinggi (50°) diperlukan bagi memesongkan gelombang radar pada permukaannya.

F-117A dilengkapi dengan sistem navigasi dan serangan yang canggih yang disepadukan dalam sut digital avioniknya. Ia tidak dipasang dengan radar, yang mana menurunkan pengeluaran haba dan ciri rentasan pesawat. Pemanduan pesawat ini berdasarkan GPS dan sistem navigasi inersia berketepatan tinggi. Misi-misi dilaksanakn dengan menggunakan sistem perancangan automatik yang mana secara automatik akan melaksanakan segala aspek misi serangan, termasuk melancarkan senjata. Sasaran diperolehi dengan menggunakan sistem pengimejan haba inframerah, bersama-sama laser yang mana akan mendapatkan jarak dan menandakan sasaran untuk bom panduan laser. 

Ruang dalaman berasingan dalam F-117A boleh membawa persenjataan sehingga 5,000 lb (2,300 kg). Senjata-senjata yang dibawa biasanya adalah 2 GBU-10, GBU-12, atau bom panduan laser GBU-27, 2 bom pemusnah kubu BLU-109, atau 2 Joint Direct Attack Munition (JDAM), bom pelancaran jauh panduan GPS/INS.

## Spesifikasi

## Lihat juga

## Rujukan

## Pautan luar

* Lembaran fakta F-117A Nighthawk Tentera Udara A.S
* Sayap Pejuang ke-49 di Pangkalan Tentera Udara Holloman
* F-117A.com - Laman web "Black Jet"
* Artikel F-117 dan artikel pesawat halimunan di laman web Centennial of Flight
* F-117A Nighthawk di laman web AirAttack.com
* F-117A Nighthawk di laman web FAS.org
* Lockheed F-117 Stealth Fighter di laman web Vectorsite.net
* "Menutupi ruang halimunan," di udara dan angkasa 
* "Rahsia Halimunan" di laman web Discovery Military Channel
* Plot radar Austria di laman web acig.org
* CNN - Pesawat A.S. ditembak jatuh, juruterbang diselamatkan - 27 Mac, 1999
* F-117 terhempas di pameran udara di Baltimore, 1997
*  Artikel Austria berkenaan pemintasan pesawat F-117
* Rakaman dari kokpit F-117 yang ditembak jatuh semasa pengeboman NATO ke atas Republik Persekutuan Yugoslavia pada 1999.